**Ўзбекистон Республикаси
Давлат статистика қўмитасининг
2014 йил 31 июлдаги 48-сонли буйруғига ИЛОВА**

**Якка тартибдаги ва кўп хонадонли турар-жой уйларда муқобил энергия манбаларидан фойдаланиш ва энергия истеъмолининг самарадорлигини ошириш бўйича танланма кузатувни ташкил этиш ва ўтказиш тўғрисида**

 **ВАҚТИНЧАЛИК ТАРТИБ**

 **1. Мақсад ва вазифалар**

1. Танланма кузатувнинг мақсади муқобил энергия манбаларининг ривожланиши ва энергия истеъмолининг самарадорлигини ошириш бўйича қўшимча маълумот йиғиш ҳисобланади.

2. Кузатувнинг асосий вазифаси дизел генератор қурилмалар, қуёш батареялари, қуёш коллектор қурилмалари, биогаз қурилмаларидан фойдаланган ҳолда энергия ишлаб чиқариш ҳажми ҳамда умумий тизимга уланмаган стационар иситиш тизимларидан фойдаланиш, шунингдек уйларни иситиш ва иссиқ сув билан таъминловчи қозонхона томонидан кўмир ва кўмир брикетларини ишлатилиши ҳақида маълумотларни йиғиш ҳисобланади. Кузатувда якка тартибдаги ва кўп хонадонли уйлар қамраб олиниши лозим.

3. Кузатув ўтказиш учун қонуний асос бўлиб Ўзбекистон Республикасининг “Давлат статистикаси тўғрисида”ги Қонунининг 6 ва 11- моддалари ҳисобланади.

4. Мазкур Тартибни тайёрлашда Халқаро энергетика агентлиги ва бошқа халқаро ташкилотлар томонидан тайёрланган “Энергетика статистикаси бўйича қўлланма” дан фойдаланилди.

1. **Умумий қоидалар**

5. Ушбу вақтинчалик тартибда қуйидаги асосий тушунча ва таърифлардан фойдаланилади:

**дизел генератор қурилмаси -** бир ёки бир неча электр генераторлари билан жиҳозланган ички ёнувчи дизел двигателли энергетик қурилма;

**қуёш батареялари** – қуёш энергиясини тўғридан – тўғри доимий электр токига айлантириб берувчи, бир неча бирлашган фотоэлектрик ўзгартгичлар (фотоэлементлар) - ярим ўтказгич қурилмалар;

**қуёшда ишлайдиган коллектор қурилмалари** – кўзга кўринадиган нур ва яқин инфрақизил нурланиш ёрдамида узатилувчи қуёшнинг иссиқлик энергиясини йиғиш учун мўлжалланган қурилмалар (гелиоқурилмалар); электр энергиясини ишлаб чиқарувчи қуёш батареяларидан фарқли ўлароқ, қуёш коллектори иссиқликни ўзида сақловчи материалларни иситишни амалга оширади;

**стационар иситиш тизими –** туман марказий иситиш манбаларига уланмаган, алоҳида уйларда ўрнатилган, ажратилган иситиш тизими;

**биогаз қурилмаси** – органик чиқиндиларни қайта ишлаш натижасида биогаз ва органик ўғитларга айлантирувчи қурилма.

**3. Кузатув инструментарийси**

6. Кузатув жараёнида қуйидаги ҳужжатлардан фойдаланилади:

а) кузатувни ўтказиш учун танлаб олинган, якка тартибдаги ва кўп хонадонли турар-жой уйлари рўйхати;

б) 1- иловада келтирилган танланма кузатув сўровномаси.

**4. Танлаб олиш тартиби ва босқичлари**

7. Кузатув республиканинг барча ҳудудларида: Қорақалпоғистон Республикаси, вилоятлар ва Тошкент шаҳрида ўтказилади.

Кузатув қуйидагиларни ўз ичига олади:

а) кузатув ўтказилиши лозим бўлган якка тартибдаги ва кўп хонадонли турар-жой уйларининг танлама тўпламини шакллантириш;

б) маълумотларни йиғиш ва бирламчи қайта ишлаш;

в) кузатув натижаларини шакллантириш.

8. Якка тартибдаги ва кўп хонадонли турар-жой уйларини танлаб олиш икки босқичда амалга оширилади.

Биринчи босқичда, Давлат статистика қўмитасининг Саноат статистикаси бошқармаси кузатув ўтказиш учун ҳар бир ҳудудда респондентлар сонини аниқлайди.

Иккинчи босқичда, ҳудудий статистика бошқармаларининг Саноат статистикаси бўлимлари Давлат статистика қўмитаси маълумотлари асосида, оддий тасодифий усулда якка тартибдаги ва кўп хонадонли турар-жой уйларини танлаб олишади.

9. Шаҳар жойларида танлов ўтказишда кўп хонадонли турар-жой уйлари умумий танловнинг 30%дан кўп бўлмаган қисмини ташкил этишини инобатга олиш керак, қишлоқ жойларида фақат якка тартибдаги турар жой уйлари танлаб олинади.

1. **Кузатувни ўтказиш бўйича ишларни ташкил этиш**

10. Кузатув махсус сўровнома асосида, Давлат статистика қўмитаси томонидан тасдиқланган жадвалга мувофиқ муддатларда ўтказилади.

11. Кузатувни ўтказиш бўйича ишларни мувофиқлаштириш ва мониторингини олиб бориш, унинг натижаларини таҳлил қилиш Давлат статистика қўмитасининг Саноат статистикаси бошқармаси томонидан амалга оширилади.

12. Ташкилий-тайёрлаш тадбирларини сўзсиз амалга ошириш, белгиланган муддатларда кузатувни ўтказиш мониторингини олиб бориш ҳудудий статистика бошқармалари томонидан, кузатувни сифатли ўтказиш учун масъул ходим (супервайзер) тайинлаш орқали таъминланади.

13. Ҳудудий супервайзерлар кузатув ўтказиладиган кунларда қуйидагиларни амалга оширади:

интервьюерлардан бирламчи электрон маълумотларни қабул қилиб олади;

сўровномаларнинг тўлиқ ва тўғри тўлдирилганлигини назорат қилади, сўровномадаги саволларга берилган жавобларни мантиқан текширади;

танланма кузатув ўтказиш жараёнида келиб чиқадиган муаммоли масалаларни бартараф этиш бўйича тезкор чораларни кўради, ҳамда, агар зарур бўлса, кузатув ўтказишда иштирок этади;

инетрвьюерларнинг ишларини умумий назорати ва мувофиқлаштириш ишларини, шу жумладан улар орасида иш участкаларини тақсимлашни амалга оширади.

14. Кузатувни тайёрлаш тадбирларини сифатли ўтказиш ва кузатув сўровномаларини тўлдириш ишлари, туман, шаҳар статистика бўлимлари ходимларидан иборат интервьюерлар томонидан амалга оширилади.

1. **Кузатувни ўтказиш тартиби ва интервьюернинг мажбуриятлари**

15. Кузатувни ўтказишдан олдин, интервьюер мазкур Вақтинчалик тартиб
ва кузатув жараёнида фойдаланиладиган Сўровнома билан танишган бўлиши керак.

16. Интервьюер саволларга жавоб олиш мақсадида, ташриф буюриш чоғида, респондентни аниқлайди, бунда якка тартибдаги уйда уй хўжалиги бошлиғи ёки шу уй хўжалигининг масъул аъзоси, кўп хонадонли турар уй-жойда эса шу турар уй-жой кенгашининг раиси респондент бўлиши мумкин. Сўнгра респондентга мазкур кузатувнинг мақсади ва вазифалари тўғрисида маълумот берилади.

17. Респондентнинг кузатувда қатнашиши тўғрисида розилиги олингандан сўнг интервьюер сўровнома бўйича сўров ўтказишни бошлайди.

18. Кузатув жараёнида интервьюер қуйидагиларга амал қилиши лозим:

а) респондентга нисбатан ҳурматда, мулойим бўлиш, сўровни ихтиёрийлигини таъминлаш, улардан олинган маълумотларни тарқатмаслик;

б) респондентларга кузатувнинг мақсад ва вазифаларини аниқ тушунтириш
ва сўровни сўровнома асосида объектив ва холис олиб бориш;

в) сўралаётган шахс рухсатисиз тўлдирилган саволномаларга тузатиш ва ўзгартиришлар киритмаслик, сўровнома маълумотларини қалбакилаштиришга йўл қўймаслик;

г) сўровни тугатишдан олдин сўровноманинг тўлиқлигини ва сифатлилигини текшириш.

**7. Сўровномани тўлдириш бўйича тушунтиришлар**

19. Интервьюни бошлашдан аввал, I-бўлимнинг 1-саволида ёки II-бўлимнинг 8-саволида рўйхатга киритилган якка тартибдаги ёки кўп хонадонли турар-жой уйининг сўров натижаси кўрсатилади.

Масалан, ташриф натижаси – саволларга жавоб бериш рад этилганда –*“0”*, респондентнинг саволларга жавоб беришга тайёрлиги ҳолатида – *“1”* қўйилади.

Уйнинг турига – якка тартибдаги турар-жой ёки кўп хонадонли турар-жойлигига қараб, интервьюер сўровноманинг I ёки II бўлимдаги тегишли устунни тўлдиради.

Масалан, интервьюер ташриф буюрувчи биринчи якка тартибдаги турар-жой бўйича маълумотлар I бўлимнинг 1.1 устунида тўлдирилади.

20. 2-саволда якка тартибдаги турар-жой уйида дизел генератор қурилмаси мавжуд бўлса 2.1 сатрда *“1”* қўйилади, акс ҳолда – *“0”*. Саволга ижобий жавоб берилганда 2.2 сатрда қурилманинг қуввати кўрсатилади (кВтда), 2.3 сатрда бир ойда қурилманинг тахминан ўртача ишлаш соати кўрсатилади. Саволга салбий жавоб берилганда (мавжуд бўлмаган ҳолда) интервьюер кейинги саволга ўтади.

21. 3-саволда уйда электр энергияси ишлаб чиқаришга мўлжалланган қуёш батареялари мавжуд бўлган ҳолда, 3.1 сатрда *“1”* қўйилади, акс ҳолда – *“0”* қўйилади. Саволга ижобий жавоб берилганда 3.2 сатрда қурилмаларнинг қуввати кўрсатилади (кВтда), 3.3 сатрда бир кунда тўпланадиган энергиянинг ўртача миқдори (кВТ) кўрсатилади. Саволга салбий жавоб берилганда (мавжуд бўлмаган ҳолда) интервьюер кейинги саволга ўтади.

22. Агар якка тартибдаги турар-жой уйида сувни истишга мўлжалланган қуёш коллектор қурилмалари мавжуд бўлса, 4.1 сатрда *“1”* қўйилади, акс ҳолда – *“0”* қўйилади. 4.2 сатрда қурилманинг қуввати (кВтда) кўрсатилади, 4.3 сатрда бир кунда тўпланадиган энергиянинг ўртача миқдори (кВТ) кўрсатилади.

23. 5-саволда уйда умумий тизимга уланмаган стационар иситиш тизими мавжуд бўлганда, сатр бўйича *“1”*, мавжуд бўлмаганда *“0”* қўйилади.

24. 6-саволда респондент турар-жойини иссиқ сув ва иссиқлик билан таъминловчи қозонхона томонидан кўмир ёки кўмир брикетларидан фойдаланилган ҳолда сатр бўйича *“1”*, акс ҳолда *“0”* қўйилади.

25. 7-саволда қишлоқ жойида жойлашган якка тартибдаги турар-жой уйида газ ишлаб чиқариш учун мўлжалланган биогаз қурилмаси мавжуд бўлса, 7.1 сатрда *“1”* қўйилади, мавжуд бўлмаса – *“0”*. Саволга ижобий жавоб берилганда 7.2 сатрда электр энергиясини ишлаб чиқариш қуввати (кВтда) кўрсатилади, 7.3 сатрда 1 суткада биогаз чиқиши (м.кубда) кўрсатилади, 7.4 сатрда бир ойда қурилманинг тахминан ўртача ишлаш соати қўйилади.

26. 9-саволда, кўп хонадонли турар-жой уйида дизел генератор қурилмаси мавжуд бўлса, 9.1 сатрда *“1”* қўйилади, мавжуд бўлмаса – *“0”*. Саволга ижобий жавоб берилганда 9.2 сатрда қурилманинг ишлаб чиқариш қуввати (кВтда) кўрсатилади, 9.3 сатрда бир ойда қурилманинг тахминан ўртача ишлаш соати кўрсатилади. Саволга салбий жавоб берилганда (мавжуд бўлмаган ҳолда) интервьюер кейинги саволга ўтади.

27. 10-саволда кўп хонадонли турар-жой уйида электр энергиясини ишлаб чиқаришга мўлжалланган қуёш батареялари мавжуд бўлса, 10.1 сатрда *“1”* қўйилади, мавжуд бўлмаса – *“0”*. Саволга ижобий жавоб берилганда 10.2 сатрда қурилманинг ишлаб чиқариш қуввати (кВтда) кўрсатилади, 10.3 сатрда бир кунда тўпланадиган энергиянинг ўртача миқдори (кВТ) кўрсатилади. Саволга салбий жавоб берилганда (мавжуд бўлмаган ҳолда) интервьюер кейинги саволга ўтади.

 28. Агар кўп хонадонли турар-жой уйида сувни иситиш учун қуёш коллекторлари қурилмаси мавжуд бўлса, 11.1 сатрда *“1”* қўйилади, мавжуд бўлмаса – *“0”*. 11.2 сатрда қурилманинг ишлаб чиқариш қуввати (кВтда) кўрсатилади, 11.3 сатрда бир кунда тўпланадиган энергиянинг ўртача миқдори (кВТ) кўрсатилади.

29. 12-саволда уйда умумий тизимга уланмаган стационар иситиш тизими мавжуд бўлса, сатрга *“1”* қўйилади, мавжуд бўлмаса - *“0”*.

30. 13-саволда респондент уйига хизмат кўрсатувчи иссиқ сув ва иссиқлик билан таъминловчи қозонхона томонидан кўмир ёки кўмир брикетларидан фойдаланилган ҳолда сатр бўйича *“1”*, акс ҳолда *“0”* қўйилади.

31. Сўровноманинг якуний қисмида интервьюер 14-сатрда фамилияси, исми, отасининг тўлдиради ва имзо қўяди, 15-сатрда 10 белги даражасида МХОБТ асосида ҳудуд хос рақамини кўрсатади, 16-сатрда кузатув ўтказилаётган жой номи кўрсатилади.

Масалан:

Интервьюернинг Ф.И.О. – Исламов Акмал Рахматович;

Ҳудуд хос рақами -1727248820 (Тошкент вилояти, Қибрай тумани, “Янгиобод” ҚФЙ);

кузатув ўтказилаётган жой – “Мевазор” маҳалласи.

**8. Кузатув натижаларини умумлаштириш ва тайёрлаш**

32. Ҳудудий статистика бошқармаларининг Саноат статистикаси бўлимлари қуйидагиларни амалга оширади:

электрон маълумотларнинг бирламчи назоратини амалга ошириш, умумлаштириш ва таҳлил қилиш;

Давлат статистика қўмитасига электрон шаклда сўровнома ва йиғма маълумотларни тақдим этиш.

33. Давлат статистика қўмитасининг Саноат статистикаси бошқармаси:

танланма кузатув ишларининг бажарилиши мониторингини;

танланма кузатув натижаларининг таҳлилини;

кузатув натижалари бўйича таҳлилий жадвалларнинг тайёрланишини таъминлайди.

**Якка тартибдаги ва кўп хонадонли турар-жой уйларда муқобил энергия манбаларидан фойдаланиш ва энергия истеъмолининг самарадорлигини ошириш бўйича танлама кузатувни ташкил этиш ва ўтказиш тўғрисидаги Вақтинчалик тартибга
1- ИЛОВА**

**Танланма кузатувни ўтказиш учун сўровнома**

**I-Бўлим. Якка тартибдаги турар-жой уйларда яшовчилар учун саволлар**

|  |  |  |  |  |  |  |
| --- | --- | --- | --- | --- | --- | --- |
|   | 1.1 | 1.2 | 1.3 | 1.4 | 1.5 | 1.6 |
| **1** | **Ташриф натижаси** |  |  |  |  |  |  |
| **2** | **Сизнинг уйингизда, чироқ ўчирилган вақтда электр энергиясини ишлаб чиқариш учун мўлжалланган дизел генератор қурилмаси (дизел ёқилғиси ва бензинда ишлайдиган движок) мавжудми?** |  |  |  |  |  |  |
| 2.1 | ҳа (1), йўқ (0) |   |   |   |   |   |   |
| 2.2 | қуввати (кВТ) |   |   |   |   |   |   |
| 2.3 | бир ойда ишлаш соати |   |   |   |   |   |   |
| **3** | **Сизнинг уйингизда электр энергиясини ишлаб чиқаришга мўлжалланган қуёш батареялари мавжудми?** |  |  |  |  |  |  |
| 3.1 | ҳа (1), йўқ (0) |   |   |   |   |   |   |
| 3.2 | қуввати (кВТ) |   |   |   |   |   |   |
| 3.3 | бир кунда тўпланадиган энергиянинг ўртача миқдори (кВТ) |   |   |   |   |   |   |
| **4** | **Сизнинг уйингизда сувни иситишга мўлжалланган қуёш коллектор қурилмалари мавжудми?** |  |  |  |  |  |  |
| 4.1 | ҳа (1), йўқ (0) |   |   |   |   |   |   |
| 4.2 | қуввати (кВТ) |   |   |   |   |   |   |
| 4.3 | бир кунда тўпланадиган энергиянинг ўртача миқдори (кВТ) |   |   |   |   |   |   |
| **5.** | **Сизнинг уйингизда, умумий тизимга уланмаган стационар иситиш тизими мавжудми?** |  |  |  |  |  |  |
| ҳа (1), йўқ (0) |
| **6.** | **Сизнинг уйингизни иссиқ сув ва иссиқлик билан таъминлайдиган қозонхонада кўмир ва кўмир брикетлари ишлатиладими?**ҳа(1), йўқ(0) |  |  |  |  |  |  |
| **7.** | **Сизнинг уйингизда газ ишлаб чиқаришга мўлжалланган биогаз қурилмаси мавжудми?** |  |  |  |  |  |  |
| 7.1 | ҳа (1), йўқ (0) |   |   |   |   |   |   |
| 7.2 | электр энергиясини ишлаб чиқариш (кВт) |   |   |   |   |   |   |
| 7.3 | 1 суткада биогазнинг чиқиши (м.куб) |   |   |   |   |   |   |
| 7.4 | бир ойда ишлаш соати |   |   |   |   |   |   |

**II-Бўлим. Кўп хонадонли турар-жой уйларида яшовчилар учун саволлар.**

|  |  |  |  |  |  |  |
| --- | --- | --- | --- | --- | --- | --- |
|   | 2.1 | 2.2 | 2.3 | 2.4 | 2.5 | 2.6 |
| **8.** | **Ташриф натижаси** |  |  |  |  |  |  |
| **9.** | **Сизнинг уйингизда, чироқ ўчирилган вақтда электр энергиясини ишлаб чиқариш учун мўлжалланган дизел генератор қурилмаси (дизел ёқилғиси ва бензинда ишлайдиган движок) мавжудми?** |  |  |  |  |  |  |
| 9.1 | ҳа (1), йўқ (0) |   |   |   |   |   |   |
| 9.2 | қуввати (кВТ) |   |   |   |   |   |   |
| 9.3 | бир ойда ишлаш соати |   |   |   |   |   |   |
| **10.** | **Сизнинг уйингизда электр энергиясини ишлаб чиқаришга мўлжалланган қуёш батареялари мавжудми?** |  |  |  |  |  |  |
| 10.1 | ҳа (1), йўқ (0) |   |   |   |   |   |   |
| 10.2 | қуввати (кВТ) |   |   |   |   |   |   |
| 10.3 | бир кунда тўпланадиган энергиянинг ўртача миқдори (кВТ) |   |   |   |   |   |   |
| **11.** | **Сизнинг уйингизда сувни иситишга мўлжалланган қуёш коллектор қурилмалари мавжудми?** |  |  |  |  |  |  |
| 11.1 | ҳа (1), йўқ (0) |   |   |   |   |   |   |
| 11.2 | қуввати (кВТ) |   |   |   |   |   |   |
| 11.3 | бир кунда тўпланадиган энергиянинг ўртача миқдори (кВТ) |   |   |   |   |   |   |
| **12.** | **Сизнинг уйингизда, умумий тизимга уланмаган стационар иситиш тизими мавжудми?** |  |  |  |  |  |  |
| ҳа (1), йўқ (0) |
| **13.** | **Сизнинг уйингизни иссиқ сув ва иссиқлик билан таъминлайдиган қозонхонада кўмир ва кўмир брикетлари ишлатиладими?**ҳа(1), йўқ(0) |  |  |  |  |  |  |

**14.** Интервьюер \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 **(Ф.И.О. ) ( имзо** )

**15**. ҲудуднингМҲОБТ бўйича хос рақами \_\_\_\_\_\_\_\_\_\_\_\_\_\_\_\_\_\_\_\_\_\_

 (10 белги даражасида)

**16**. Кузатув ўтказиш жойи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (маҳалланинг номи, аҳоли пунктининг номи)